სსიპ ხულოს მუნიციპალიტეტის სოფელ საციხურის საჯარო სკოლა

1. როგორია სასკოლო ბიბლიოთეკების ინფრასტრუქტურა და მატერიალურტექნიკური ბაზა, აკმაყოფილებს თუ არა ის სწავლა-სწავლების პროცესისათვის აუცილებელ მოთხოვნებს?

* ინფრასტრუქტურა და მატერიალურ-ტექნიკური ბაზა, არ აკმაყოფილებს სწავლა-სწავლების აუცილებელ მოთხოვნებს, რადგან სკოლას ჯერჯერობით არა აქვს შესაბამისი ფართი თუმცა 2022/2023 სასწავლო წლის დაწყებამდე დაგეგმილი მაქვს შიდასარემონტო სასკოლო სამშენებლო სამუშაოები საბიბლიოთეკო ფართის გამოსაყოფად (სკოლა აშენდა 2007 წელს რომელიც ვერ აკმაყოფილებს თანამედროვე სკოლის მოთხოვნებს, სკოლა სამსაფეხურიანია, იგი შედგება 14 ოთახისგან საიდანაც 12 ეთმობა საკლასო ოთახებს, რომელშიც შედის კომპიუტერული ოთახიც და კლასიცა ერთადაა განთავსებული, 1 სამასწავლებლო, 1 დირექტორის კაბინეტი სადაც დროებით არის განთავსებული ბიბლიოთეკა.

1. როგორია წიგნადი ფონდი, რამდენად პასუხობს თანამედროვე მოთხოვნებს?

* წიგნადი ფონდის ნაწილობრივ არის შევსილი მასწავლებლებთან კონსულტაციებით, რეკომენდაცითა და საჭიროებებიდან გამომდინარე და ივსება ყოველწლიურად სკოლის ბიუჯეტიდან, თუმცა სრულად ვერ აკმაყოფილებს თანამედროვე მოთხოვნებს.

1. რამდენად არის ელექტრონულ წიგნებთან წვდომის შესაძლებლობა?

* რადგან სკოლაში შესაბამისი ბაზა არ არსებობს მოსწავლეებსაც ელექტრონულ წიგნებთან წვდომის შესაძლებლობა არ აქვთ.

1. გთხოვთ მოგვაწოდოთ ინფორმაცია დასაქმებული ბიბლიოთეკარების კვალიფიკაციის შესახებ;

* ბიბლიოთეკარი არის უმაღლესი განათლებით ბსუ-ს კურსდამთავრებული ისტორიის სპეციალობით, აქვს ბიბლიოთეკაში მუშაობის 22 წლიანი გამოცდილება, მუშაობს სხვა კოლეგების გამოცდილების გაზიარებით და საკუთარ თავზე მუშაობით. სპეციალური საბიბლიოთეკო გადამზადება არ აქვს გავლილი.

1. გთხოვთ დაურთოთ ბოლო 3 წლის სტატისტიკა:

ა) სასკოლო ბიბლიოთეკით მოსწავლეთა სარგებლობის თაობაზე;

* სტატისტიკა ყოველწლიურად მატულობს რადგან ყოველწლიურად ბიბლიოთეკა გარკვეული ლიტერატურით ივსება და მოსწავლეებს შედარებით მეტი არჩევანის შესაძლებლობა აქვთ.

ბ) რომელი კლასების მოსწავლეები სარგებლობენ ძირითადად ბიბლიოთეკით;

* დაწყებითი საფეხურის მოსწავლეები უფრო აქტიურობენ თუმცა მაღალ საფეხურზე და განსაკუთრებით დამამთავრებელი კლასის მოსწავლეებიც ჩართული არიან ცოდნის გაღრმავებში.

გ) მოთხოვნადია მხატვრული თუ თემატური ლიტერატურა?

* შედარებით მეტად მხატვრული ლიტერატურაა მოთხოვნადი ამ ეტაპზე.

დ) ინფორმაცია წიგნადი ფონდის განახლება/შევსების თაობაზე;

* როგორც უკვე ავღნიშნე წელიწადში რამდენჯერმე ვაწყობთ სამუშაო შეხვედრებს პედაგოგებთან, ბიბლიოთეკაში სხვადასხვა მიმართულების სახელმძღვანელოების შესარჩევად და რამდენადაც შესაძლებელია დღევანდელ ბაზარზე წიგნების მოძიება იმის შესაბამისად ვავსებთ.

1. რა სახით მონაწილეობენ სასკოლო ბიბლიოთეკები სწავლა-სწავლების პროცესში?

* ბიბლიოთეკარი თითქმის ყველა სასკოლო ღონისძიების დაგეგმვა ჩატარებაში მონაწილეობს, ეწყობა სხვადასხვა გამოფენები, სხვადასხვა პწერლების თუ პოეტების საიუბილეო თარიღების აღნიშვნა, წიგნების განხილვა, თემატური საღამოები, და სხვა

1. რა ტიპის მხარდაჭერას უწევს სახელმწიფო (ადგილობრივი/ცენტრალური ხელისუფლება) სასკოლო ბიბლიოთეკებს?

* რადენადაც ვიცი, სკოლების გარკვეულ ნაწილს გადაეცა სახელმწიფოსგან საჩუქრად გარკვეული რაოდენობის ლიტერატურა, მაქვს მოლოდინი რომ ჩემს სკოლასაც გადაეცემა.

1. თქვენი აზრით, რა ტიპის მხარდაჭერაა საჭირო სახელმწიფოს მხრიდან სასკოლო ბიბლიოთეკებში არსებული ხარვეზების აღმოსაფხვრელად?

- ჯერჯერობით სკოლას არ აქვს შესაბამისი ფართი, უკეთესი იქნება სახელმწიფომ ადგილზე შეისწავლოს არსებული სიტუაცია და წიგნადი ფონდით სრულყოფილად შევსება.

9. რა სახის ახალი სტანდარტების დანერგვას მიიჩნევთ საჭიროდ სასკოლო ბიბლიოთეკებთან მიმართებაში?

- უფრო თანამედროვე ანუ კომპიუტერული ტექნოლოგიების დანერგვა და წიგნების შესაბამისი ელექტრონული ბაზებიის შექმნა და არსებობა.

10. როგორ გესახებათ სასკოლო ბიბლიოთეკების შემდგომი განვითარების პერსპექტივა?

- ბიბლიოთეკების შემდგომი განვითარება ჩემი აზრით ხელს შეუწყობს მოსწავლეთა ცოდნის გაღრმავებას და მისი განვითარების პერსპექტივა იქნება მზარდი და განვითარებადი. ანუ თუ გაიზრდება და შეივსება წიგნადი ფონდი სკოლებში, გაიზრდება მოთხოვნა წიგნებზეც და შესაბამისად გაიზრდება მკითხველთა რაოდენობაც.